Foto: yatec.ru Qoraqalpog‘istondagi Ustyurt neft-gaz hududida ulkan gaz zaxirasi bo‘lishi mumkin, dedi «O‘zbekneftgaz» boshqaruvi raisi Bahodir Siddiqov. Uning so‘zlariga ko‘ra, bu yerda so‘nggi ikki yilda uchta yangi kon ochilgan. «Kuni kecha «Arslon-12» qudug‘ida gaz paydo bo‘ldi. Uchta konning barchasi yaxlit ekanligi ehtimoli juda katta. Kecha gaz chiqqan «Arslon-12» aynan Arslon va Janubiy Surg‘il konlari o‘rtasida joylashgan», – dedi Siddiqov. Bu esa ushbu hududda «ulkan gaz koni joylashgan» deyishga asos bo‘ladi.